cyanic-selkie/wikianc huggingface dataset:
Գալակտիկայի պահապանները (ֆիլմ)
Արտաքին հղումներ
Կատեգորիա:2014 ֆիլմեր Կատեգորիա:3D ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Դիսնեյյան ֆիլմեր Կատեգորիա:Marvel-ի կինեմատոգրաֆիական տիեզերքի ֆիլմեր Կատեգորիա:IMAX ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան եռաչափ ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ֆիլմեր այլմոլորակայինների մասին Կատեգորիա:2010-ականների ֆիլմեր սուպերհերոսների մասին Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆիլմեր սուպերհերոսների մասին Կատեգորիա:Ֆանտաստիկ ֆիլմեր տիեզերքի մասին Կատեգորիա:Marvel-ի կինեմատոգրաֆիական տիեզերք Կատեգորիա:2010-ականների արկածային ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան կինոկատակերգություններ Կատեգորիա:Marvel-ի կոմիքսների էկրանավորումներ Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան արկածային կինոկատակերգություններ Կատեգորիա:Անգլիայում նկարահանված ֆիլմեր
Դրավոգրադ
Դրավոգրադ (սլովեներեն՝ Dravograd, գերմաներեն՝ Unterdrauburg), քաղաք և համայնք Սլովենիայի Կորոշկա երկրամասում (Region Koroška): Նույնանուն համայնքի վարչական կենտրոնն է։ Ընկած է Դրավա գետի ափին, նրա Մեժա վտակի գետաբերանի մերձակայքում։ 2017 թվականի հունվարի 1-ի տվյալներով բնակչության թվաքանակը եղել է 3 134 mieszkańców : Քաղաքից հյուսիս տարածվում է Կոշենյակ-Վելկա (Košenjak-Velka) ազգային պարկը։ Բնակավայրից ոչ հեռու՝ Դրավա գետի ջրերն աշխատեցնում են 26,2 մեգավատտ հզորությամբ հիդրոէլեկտրակայանը, որը կառուցվել է Երկրորդ համաշխարհային պատերազմի տարիներին, ռուս ռազմագերիների ճիգ ու ջանքով, ապա ռմբահարվել դաշնակիցների օդուժի կողմից, հետագայում վերականգնվել ու վերակառուցվել ; Հիդրոէլեկտրակայանի ամբարտակի շնորհիվ առաջացած արհեստական լիճը ներառվել է համաեվրոպական բնապահպանական Natura 2000 ծրագրում։
Մանածագործվածք
Մանածագործվածք, ջուլհակահաստոցի վրա փոխուղղահայաց թելերի միահյուսմամբ ստացվող գործվածք։ Հաստությունը 0, 1-5 մմ է, լայնությունը՝ մինչև 1, 5մ, երբեմն՝ մինչև 12 մ, երկարությունը՝ տարբեր։ Ըստ թելի տեսակի մանածագործվածքները լինում են բրդե, բամբակե, մետաքսե, վուշե և այլն։ Ջուլհակահաստոցներից հանված մանածագործվածքը կոչվում է կոշտ մանածագործվածք, որը հետագայում ենթարկվում է վերջնամշակման։ Ըստ նշանակման տարբերում են կենցաղային գործվածքներ և տեխնիկական գործվածք։ Մանածագործվածքի կառուցվածքը բնութագրվում է թելերի հաստությամբ, գործվածքի մակերևույթի բնույթով, խտությամբ և միահյուսման ձևով։
Լիես Նոտր Դամ
Լիես Նոտր Դամ (Liesse-Notre-Dame), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02430:
Բնակչություն
2010 թվականի տվյալներով՝ համայնքի բնակչությունը կազմում է 1275 մարդ։
Տնտեսություն
2010 թվականին համայնքի 802 աշխատունակ (15-64 տարեկան) բնակիչներից 580-ը տնտեսապես ակտիվ էին, 222-ը՝ ոչ ակտիվ (ակտիվության ցուցանիշը կազմել 72,3%, 1999 թվականին եղել է 72,0%)։ 580 տնտեսապես ակտիվ բնակիչներից աշխատում էին 509-ը (264 տղամարդ և 245 կին), գործազուրկ էին 71-ը (32 տղամարդ և 39 կին)։ 222 տնտեսապես ոչ ակտիվ բնակիչներից 56-ը եղել են աշակերտներ կամ ուսանողներ, 76-ը՝ թոշակառուներ, 90-ը տնտեսապես ոչ ակտիվ էին այլ պատճառներով ։
Արտաքին հղումններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Միտոգա (գետ, թափվում է Օխոտի ծով)
Միտոգա (Митога), գետ Կամչատկա թերակղզի, Ռուսաստանում։ Գետի երկարությունը 54 կմ է։ Ավազանի տարածքը 578 կմ2։ Հոսում է Ուստ-Բոլշերեցկի շրջանում և Կամչատսկի երկրամասում ։ Թափվում է Օխոտի ծով։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Օխոտյան ծովի ավազանի գետեր
Դանուբիանա
Դանուբիանա (Danubiana Meulensteen Art Museum), ժամանակակից արվեստի թանգարան Սլովակիայում ։ Գտնվում է Դանուբ գետի ափին՝ Բրատիսլավայից 15 կմ հեռավորության վրա՝ Չունովո շրջանից ոչ հեռու։ Բացվել է 2000 թվականի սեպտեմբերին։ 2014 թվականին ընդարձակվել է։ Թանգարանը կազմակերպում է նաև ժամանակավոր ցուցադրություններ 3-4 ամսով։ Իր մեջ ներառում է քանդակների այգին։
Պատմություն և նկարագրություն
Դանուբիանա նախագծի պատմությունը սկսվում է 1990 թվականից, երբ Վինսենթ Պոլյակովիչը Պոպրադայից իր ընկերների հետ ճամփորդություն է կատարել Վինսենթ վան Գոգի հետքերով․ գրեթե մեկամսյա ուղևորության ժամանակ նա այցելել է այն բոլոր վայրերը, որտեղ ապրել ու աշխատել է նիդերլանդացի կարիչը։ Վերադառնալուց հետո Պոլյակովիչը 1993 թվականի սեպտեմբերի 9-ին բացել է Սլովակիայում առաջին մասնավոր պատկերասրահը՝ «Վինսենթ վան Գոգի դեղին տուն» (Žltý dom Vincenta van Gogha) անվանումով։ Պատկերասրահի նպատակն է եղել շարունակելու այն գաղափարները, որոնք նկարիչը սկսել է զարգացնել ավելի քան 100 տարի առաջ, երբ դեռևս ապրում ու աշխատում էր ֆրանսիական Առլ քաղաքում։ Բացի Վան Գոգի աշխատանքների կրկնօրինակներից, որոնք ստեղծել են սլովակցի նկարիչները, «Դեղին տունը» ժամանակ առ ժամանակ ներկայացրել է նաև ժամանակից նկարիչների, հիմնականում սլովակների աշխատանքները՝ կազմակերպելով ինչպես անհատական, այնպես էլ խմբակային ցուցահանդեսներ։ 1994 թվականին Պոլյակովիչը ծանոթացել է հոլանդացի հավաքորդ, մեկենաս Ժերար Մեյլենշտայնի հետ, որը եղել է Էյնդհովենից։ 1990-ական թվականների Սլովակիայի տնտեսական բարդ իրավիճակում Մեյլենշտայնը օգնել է իրականացնելու ծրագիրը։
1995-1999 թվականներին հանդիպումների ու բանավեճերի արդյունքում Պոլյակովիչն ու Մեյլենշտայնը որոշել են Բրատիսլավայում հիմնադրել ժամանակակից արվեստի թանգարան։ Ենթադրվում էր, որ թանգարանը կներկայացնի օտար նկարիչներին ու քանդակագործներին ժամանակակից ցուցասրահներում։ 1999 թվականին նրանք անցել են ծրագրի իրականացմանը։ Թանգարանի շինարարությունը սկսվել է Բրատիսլավայից հարավ ընկած հատվածում՝ Չունովոյի ջրանցքի թերակղզում։ Թանգարանը, որը ստացել է «Դանուբիանա Մեյլենշտայն արվեստի թանգարան» («Danubiana Meulensteen Art Museum») պաշտոնական անվանումը, բացվել է 2000 թվականի սեպտեմբերի 9-ին։ Մեյլենշտայնի ֆինանսական ներդրումը մշակութային հաստատություն հիմնելու գործում բացառիկ էր նախկին սոցիալիստական երկրների համար։
2008 թվականին թանգարանի հիմնադիրները առաջ են քաշել թանգարանն ընդլայնելու գաղափարը։ Նոր սրահներում կարելի կլիներ կազմակերպել արվեստի գործերի մշտական ցուցադրություն։ Նրանք նախաձեռնել են երիտասարդ հոլանդացի և սլովակ ճարտարապետների հանդիպումը, որոնք միասին ստեղծել են ծրագրային փաստաթղթավորումը։ 2011 թվականին Մեյլենշտայնն իրեն պատկանող թանգարանը նվիրել է պետությանը։ Սլովակիայի Հանրապետության կառավարությունն ընդունել է նվերը և ստեղծել հատուկ ոչ առևտրական կազմակերպություն, որն անմիջապես ենթարկվում էր երկրի մշակույթի նախարարությանը։
Թանգարանային տարածքի ընդարձակումը սկսվել է 2013 թվականին։ Թանգարանը լայն հանրության համար վերաբացվել է 2014 թվականի սեպտեմբերի 9-ին մշակույթի նախարար Մարեկ Մագարիչի կողմից։ Ճարտարապետների և շինարարների միջազգային ժյուրին որոշել է նախագծին շնորհել «Տարվա նախագիծ» պարգևը 2014 թվականի համար։ Թանգարանը վերաբացումից հետո ներկայացրել է մոտ 50 ցուցահանդես, որը դիտելու են այցելել մոտ 120,000 մարդ։
Գրականություն
Կատեգորիա:Սլովակիայի թանգարաններ Կատեգորիա:Ժամանակակից արվեստի թանգարաններ Կատեգորիա:2000 հիմնադրումներ Եվրոպայում
Վիկտորյա Դոնդա
Վիկտորյա Դոնդա Պերես (Victoria Donda Pérez, ), արգենտինացի իրավապաշտպան, Արգենտինայի ազգային կոնգրեսի պատգամավոր, ներկայացնում է ձախ «Ազատների շարժում հարավից» կուսակցությունը։ «Մայիսյան հրապարակի տատիկներ» կազմակերպության համահիմնադիրներից Լեոնտինա Պուէբլա դե Պերեսի թոռնուհին է և «կեղտոտ պատերազմի» երկու զոհերի դուստրը։
Կենսագրություն
Ծննդաբերության ժամանակ Դոնդայի մայրը գտնվել է ESMA-յում, բռնատիրական ռեժիմի կողմից իրականացվող խոշտանգման կենտրոնում։ Նրա ծնողները, Մարիա Հիլդա Պերես դե Դոնդան և Խոսե Մարիա Լաուրեանո Դոնդան համարվում են «անհետ կորած»։ Միևնույն ժամանակ նրա հորեղբայրը ռազմածովային սպա էր և պատասխանատու էր նրա ծնողների ձերբակալության, խոշտանգումների ու սպանության համար։ Ծնողների մահից հետո նորածին Վիկտորիային տվել են այլ ընտանիքի, որը ոչինչ չգիտեր նրա կենսաբանական ծնողների մասին։ 2003 թվականին «Մայիսյան հրապարակի տատիկները» և H.I.J.O.S. կազմակերպությունների օգնությամբ սկսվում են նրա իրական ծագման փնտրտուքները։ Նրա իրական ծագումը բացահայտվել է 2004 թվականին։ Այսպիսով նա դարձել է «Մայիսյան հրապարակի տատիկների» կողմից հայտնաբերված 78-րդ թոռնիկը։ Այդ ժամանակ արդեն Վիկտորիան զբաղվում էր հասարակական գործունեությամբ, մարդու իրավունքների խնդրով ու աղքատության վերաբերյալ խնդիրների լուծմամբ։ 2001 թվականի դեկտեմբերի բողոքի ակցիաների ժամանակ նա մասնակցել է խորհրդարանի շենքի զանգվածային պաշարման գործողություններին։ Սովորել է Բուենոս Այրեսի համալսարանի իրավաբանության բաժնում, դարձել է փաստաբան և իրավապաշտպան։ Անդամակցել է «Ազատների շարժում հարավից» կուսակցությանը։ 2007 թվականին «Ճակատ հաղթանակի համար» կուսակցությունից ընտրվել է Արգենտինայի ազգային կոնգրեսի ստորին պալատ, որտեղ դարձել է ամենաերիտասարդ կին պատգամավորն ու առաջին պատգամավորը, որ «կեղտոտ պատերազմի» զոհերի երեխան էր։ Խորհրդարանում աչքի է ընկել առաջարկած մեծ թվով օրենսդրական նախագծերով, որոնք ընդլայնում էին մարդու իրավունքների պաշտպանությունը։ Հաջորդ, 2011 թվականի ընտրություններին նա մասնակցել է «Լայն առաջադեմ ճակատ»-ի կողմից, որն այնուհետև վերաձևափոխվել է` դառնալով «Առաջադեմներ» կոալիցիան։ 2015 թվականի ընտրություններին նա գլխավորել է կոալիցիայի ցուցակը։
Մարդու իրավունքների պաշտպանություն
Մինչև իր ինքնության մասին իմանալը, Վիկտորիան արդեն հետաքրրքված էր մարդու իրավունքների պաշտպանությամբ և աղքատության խնդիրներով։ Նա աշխատում էր Ազուցենա Վիլաֆլորի անվան անվճար ճաշարանում։ Մասնակցել է Արգենտինայի կոնգրեսի վրա 2011 թվականի ցույցերի ընթացքում տեղի ունեցած հարձակմանը ։
Արտաքին հղումներ
Կատեգորիա:Արգենտինացի իրավապաշտպաններ Կատեգորիա:Սոցիալիստներ Կատեգորիա:Արգենտինայի քաղաքական գործիչներ Կատեգորիա:Արգենտինայի կին քաղաքական գործիչներ Կատեգորիա:Բուենոս Այրեսի համալսարանի շրջանավարտներ Կատեգորիա:Արգենտինացի ֆեմինիստներ Կատեգորիա:Կին իրավապաշտպաններ
Լենդաս
Լենդաս (Λέντας ), Կրետեից հարավ գտնվող գյուղ Հունաստանում։ Գտնվում է Հերակլիոնից 63 կիլոմետր դեպի հարավ-արևմուտք՝ Լիբիական ծովի ափին։ Մտնում է Կրետե մարզի Հերակլիոն նոմոսի Գորտինա դիմոսի կազմի մեջ։ Ըստ 2011 թվականի տվյալների՝ բնակչությունը կազմում է 80 մարդ ։ Տեղացիներից մեծ մասը զբաղվում են գյուղտնտեսությամբ և տուրիզմով։
Քաղաքի անունը ծագում է λέοντας՝ առյուծ բառից։
1958-1966 թվականներին Ստիլիանոս Ալեքսիուի (Στυλιανός Αλεξίου) կողմից անցակացված պեղումների շնորհիվ հայտնաբերվել են նախապատմական ժամանակների բնակավայրեր և գերեզմաններ (մ.թ.ա. 2100-1900 թվականներ)։ Գյուղը գտնվում է Լեբեն (Λεβήν) հին քաղաքի տեղում ։ Լեբենը կառուցվել է փյունիկացիների կողմից և հնագույն շրջանում Գորտինայի համար ծառայում էր որպես նավահանգիստ՝ գտնվելով նրանից 22 կիլմոմետր դեպի հյուսիս ։
Լեբեն անունը ծագել է labiʾ՝ առյուծ բառից. բնակավայրն այդպես է կոչվել այն պատճառով, որ արևմուտքում գտնվող հրվանդանը նման է առյուծի գլխի։ Ըստ լեգենդի՝ այն Հռեայի որկե կառքին լծված առյուծներից մեկն է, որը քարացել է ։ Լեբենի արևելքում կա բուժիչ աղբյուր։ Լեբենում էին գտնվում ասկլեպիոնը և Հիգեայի տաճարը, որ կառուցվել է մ.թ.ա. IV դարում։
Լեբենը լքվել է VII-VIII դարերում՝ ծովահենության պատճառով։ XIV դարում կառուցվել է Սուրբ Հովհաննեսի բյուզանդական եկեղեցին։
Միամու դիմոս
Միամու դիմոսի կազմի մեջ են մտնում վեց բնակավայրեր։ Ըստ 2011 թվականի տվյալների՝ բնակչությունը կազմում է 306 մարդ, իսկ տարածքը՝ 38,25 քառակուսի կիլոմետր ։
Ծանոթագրություններ
Կատեգորիա:Հունաստանի գյուղեր
Վիրուսային մենինգիտ
Վիրուսները ասեպտիկ մենինգիտնի ամենատարացված պատճառներից մեկն են ։ Վիրուսային մենինգիտների  առաջացման մեծ մասն են կազմում Էնտերովիրուսները ։ Սակայն այլ վիրուսները նույնպես կարող են վիրուսային մենինգիտ առաջացնել։ Օրինակ՝ Արևմտյան Նիլի վիրուսը, խոզուկի, կարմրուկի, հերպես Սիմպլեքս 1, 2, գոտևորող հերպեսի, ավշային հորեոմենինգիտի վիրուսները ։ Կլինիկական ախտանիշների հիման վրա հնարավոր չէ լիարժեք տարբերակել բակտերիալ մենինգիտից, չնայած վիրուսային մենինգիտի դասական կլինիկայի ընթացքը ավելի թեթև է։ Վիրուսային մենինգիտի դեպքում ուղեղ-ողնուղեղային հեղուկում բակտերիաները բացակայում են։ Հետևաբար  հիվանդությունը հաստատելու համար հաճախ անհրաժեշտ է կատարել գոտկային պունկցիան ուղեղ-ողնուղեղային հեղուկի անալիզով ։
Դեպքերի մեծ մասը հատուկ բուժում չի պահանջում և բոլոր ջանքերն ուղղված են սիմպտոմատիկ բուժման (գլխացավի, տենդի, սրտխառնոցի վերացմանը) ։ Որոշ վիրուսների դեպքում պահանջ կա հատուկ բուժման, օրինակ՝ Հերպես սիմպլեքս վիրուսի դեպքում։
ԱՄՆ-ում մենինգիտների  կեսից ավել դեպքերի պատճառ է վիրուսային մենինգիտը ։ 1988-1999 թվականների ընթացքում յուրաքանչյուր տարի 36000 դեպք է գրանցվել ։ Հիվանդանում են մեծահասակները և երեխաները, բայց ավելի շատ հիվանդությունը տարածված է  երեխաների մոտ ։
Նշաններ և ախտանիշներ
Վիրուսային մենինգիտին բնորոշ են տենդ, գլխացավ, պարանոցի կարկամություն ։ Տենդը ցիտոկինների արտազատման արդյունք է, որոնք ազդում են հիպոթալամուսի ջերմակարգավորիչ նեյրոնների վրա։ Ցիտոկիններըը և բարձրացած ներգանգային ճնշումը խթանում են գլխուղեղի ցավի ընկալիչները (նոցիցեպտորները)` առաջացնելով գլխացավ։ Պարանոցի կարկամությունը ողնաշարի ծալվելու ժամանակ  բորբոքված ուղեղային թաղանթների ձգման արդյունք է ։ Ի տարբերություն բակտելիալ մենինգիտի՝ հիվանդության ախտանիշները հաճախ ավելի թեթև են և ավելի դանդաղ են զարգանում ։ Սրտխառնոցը, փսխումը և լուսավախությունը նույնպես ի հայտ են գալիս ընդհանուր վիրուսային մենինգիտին բնորոշ նշանների հետ միասին, որոնք են մկանային ցավն եվ ընդհանուր թուլությունը ։ Բարձրացած ներգանգային ճնշումը խթանում է Area postrema, որն իր հերթին առաջացնում է  սրտխառնոց և փսխում։ Լուսավախությունը կապված է ուղեղային պատյանների գրգռման հետ ։ Ծանր դեպքերում կարող է զարգանալ էնցեֆալիտ (մենինգոէնցեֆալիտ) հետևյալ ախտանիշաններով՝ ցնցումներ, օջախային նյարդաբանական դեֆիցիտներ և փոփոխված մտավոր կարգավիճակ ։
Փոքր երեխաների մոտ վիրուսային մենինգիտը կարող  է դրսևորվել միայն գրգռվացությամբ, քնկոտությամբ կամ սնվելու հետ կապված խնդիրներով ։ Ծանր դեպքերում կարող է զարգանալ էնցեֆալիտ (մենինգոէնցեֆալիտ) հետևյալ ախտանիշաններով՝ ցնցումներ, օջախային նյարդաբանական դեֆիցիտներ և փոփոխված մտավոր կարգավիճակ ։ Երեխաների մոտ կարող են ի հայտ գալ որոշ լչացուցիչ ախտանիշներ,որոնք  ներառում են դեղնախտ և գաղթունի արտափքում ։
Ախտածագում
ԱՄՆ-ում վիրուսային մենինգիտի ամենատարածված պատճառ ոչ-պոլիո էնտերովիրուսներ են։ Մենինգիտ առաջացնող վիրուսներ սովորաբար փոխանցվում են հիվանդների հետ շփվելիս։ Այնուամենայնիվ, շատ դեպքերում այն մարդկանց մոտ որոնք վարակված են մենինգիտ առաջացնող վիրուսներով, մենինգիտ չի զարգանում ։
Վիրուսներն, որոնք կարող են մենինգիտի առաջացման պատճառ հանդիսանալ ։ • Էնտերովիրուսներ
• *Էնտերովիրուս 71
• *Էխովիրուս
• *Պոլիովիրուս (PV1, PV2, PV3)
• *Կոկսակի A վիրուս (CAV); նաև Ձեռք ոտք բերան հիվանդություն
• Հերպես վիրուսներ (HHV)
• *Հերպես սիմպլեքս վիրուս տիպ 1 (HSV-1 / HHV-1) կամ տիպ 2 (HSV-2 / HHV-2); նաև պատճառ է բերանային հերպեսի կամ գենիտակ հերպեսի
• *Վարիցելա զոստեր (VZV / HHV-3); նաև առաջացնում է ջրծաղիկ և Գոտևորող որքին (հերպես զոստեր)
• *Էպշտեյն-Բարի վիրուս (EBV / HHV-4); նաև առաջացնում է Ինֆեկցիոն մոնոնուկլեոզ/"մոնո"
• *Ցիտոմեգալովիրուս (CMV / HHV-5)
• Մարդու իմունային անբավարարության վիրուս (ՄԻԱՎ);
• Լա Կրոսսե վիրուս
• Լիմֆոցիտային խորեոմենինգիտի վիրուս (LCMV)
• Կարմրուկ
• Սբ. Լուիս էնցեֆալիտի վիրուս
• Արևմտյան Նիլի վիրուս
Մեխանիզմ
Վիրուսային մենինգիտը հիմնականում առաջանում է վարակային ագենտով, որը գաղութ է առաջացնում իր տիրոջ որևէ մասում ։ Իմունոդեֆիցիտ ունեցող հիվանդները ամենաբարձր ռիսկի խումբ են համարվում հարուցիչի ներխուժման համար ։  Վարակման ուղիներն են՝ մաշկը, շնչառական ուղի, աղեստամոքսային ուղի, քթըմպանն և միզասեռական համակարգ։ Վիրուսը ներխուժում  է տիրոջ ենթալորձային շերտ պաշտպանիչ շերտի միջոցով, ինչպիսիք են՝ տեղային իմունիտետը, ֆիզիկական պատնեշնեշը, ֆագոցիտները և մակրոֆագերը ։ Ներթափանցումից հետո իմունային համակարգը ակտիվանում է ։ Վարակիչ ագենտը կարող է թափանցել կենտրոնական նյարդային համակարգ և առաջացնել մենինգիտ երեք ճանապարհով, որոնք են՝ հեմատոգեն,ռետրոգրադ նյարդային ճանապարհով կամ ուղղակի մերձակից միջոցով ։ Իմուն բջիջները և վնասված էնդոթելիալ բջիջները արտազատում են մատրիքսային մետալոպրոտեինազներ (ՄՄՊ-ներ), ցիտոկիններ և ազոտի մոնոօքսիդ (NO): ՄՄՊ-ները և NO անոթալայնիչ ազդեցություն ունեն գլխուղեղի անոթներում։ Ցիտոկիններն առաջացնում են մազանոթային պատի փոփոխություններ արյուն-ուղեղային պատնեշում (ԱՈւՊ), ինչն իր հերթին հանգեցնում է լեյկոցիտների ռեցեպտորների էքսպրեսիայի խթացման՝ բարձրացնելով սպիտակ արյան բջիջների կպումը և էկստրավազացիան ։  Պատնեշը, որը ստեղծված է ուղեղի և արյան հոսքի միջև ուղեղային պատյաններով, նորմայում պաշտպանում է ուղեղը մարմնի իմունային համակարգից։ Ուղեղային պատյանների և էնդոթելիալ բջիջների վնասումը բարձրացնում է թթվածնի ցիտոտոքսիկ ռեակտիվ տեսակների առաջացումը, որոնք վնասում են վարակիչ ագենտին և հարևան բջիջներին ։ Մենինգիտի դեպքում պատնեշը վնասված է. վիրուսները, թափանցելով ուղեղ, մեկուսացված են իմուն համակարգից և կարող են տարածվել ։ Այն բերում է ներգանգային ճնշման բարձրացման, ուղեղի այտուցի, մենինգեալ գրգռվածության և նեյրոնների մահվան ։
Ախտորոշում
Վիրուսային մենինգիտի ախտորոշումը կատարվում է կլինիկական պատմության, ֆիզիկական զննման և որոշ ախտորոշիչ թեստերի հիման վրա ։ Շատ կարևոր է անել ուղեղ-ողնուղեղային հեղուկի (ՈւՈՀ) հավաքում գոտկային պունկցիայիյի միջոցով:Այս հեղուկը, որը նորմայում շրջապատում է ուղեղը և ողնուղեղը, անալիզի են ենթարկվում՝ փնտրելով վարակի  նշաններ ։ ՈւՈՀ-ի նշանները, որոնք ցույց են տալիս մենինգիտի վիրուսային ախտածագումը, ներառում են սպիտակ արյան բջիջների բարձր քանակություն (սովորաբար 10-100 բջիջ/մլ)՝ լիմֆոցիտների գերակշռությամբ համադրվում է գլյուկոզի նորմալ կոնցենտրացիայի հետ ։ ՈՒՈՀ-ի ՊՇՌ թեստերը հատկապես օգտակար են դարձել վիրուսային մենինգիտի ախտորոշման համար (զգայնությունը կազմում է 95-100%) ։ Հավելյալ քղանքի, մեզի, արյան անալիզների և կոկորդից քսուքի պատասխանները նույնպես օգնում են հայտնաբերել վիրուսային մենինգիտը ։
Հայսմավուրք (4692)
Հայսմավուրք (4692), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4692 թվի տակ։ Ձեռագիրը գրվել է 1604 թվականին Խաչատուր քահանա գրչի և իրակոս քահանա գրչի կողմից Խիզանում։ Ստացողը եղել է Խոջա Ավետիսը և Խոջա Ամիրազան։ Գրված է թղթի վրա, որը ունի 40x27 չափս։ Ձեռագիրը կազմված է 615 թերթից։ Գրված է երկսյուն, բոլորգրով։ Ունի տերունական 2, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 4բ, 106բ, 247ա, 397ա, 611բ և այլուր, հետագայի՝ 614ա (17-րդ դար), 397ա (1750 թ.), 397ա (1803, 1811 թթ.), 614բ (1822 թ.), 397ա (1825, 1828, 1835 թթ.) :
Վիրուսային մենինգիտ
Բուժում
Բուժումը հիմնականում աջակցող է։ Հանգիստ, հիդրատացիա, ջերմիջեցնողները, ցավազրկողները և հակաբորբոքային դեղերը տրամադրվում են եթե անհրաժեշտ է ։ Հերպես սիմպլեքս վիրուսը, Վարիցելա զոոստեր վիրուսը և Ցիտոմեգալովիրուսը պահանջում են հատուկ հակավիրուսային։ Օրինակ՝ Հերպես վիրուսի համար օգտագործում են Ացիկլովիր ։ Արագ բարձրացող ներգանգային ճնշման, ոսկրային կառույցի մոտ վարակի առկայության (մաստոիդիտի դեպքում), գանգի կոտրվածքի կամ աբսցեսի առաջացման դեպքերում անհրաժեշտ է վիրաբուժական բուժում ։ Վիրուսային մենինգիտ ունեցող մարդկանց մեծամասնությունը լավանում են 7-ից 10 օրերի ընթացքում ։
Հայսմավուրք (4692)
Բովանդակություն
P Արտագրել առանձին կետերով։
Վիրուսային մենինգիտ
Համաճարակաբանություն
1988-1999 թվականների ընթացքում յուրաքանչյուր տարի 36000 դեպք է գրանցվել ։ Հիվանդանում են մեծահասակները և երեխաները, բայց ավելի շատ հիվանդությունը տարածված է  երեխաների մոտ ։ Ռումինիայում և Իսպանիայում տեղի ունեցած բռնկումների ժամանակ վիրուսային մենինգիտը ավելի շատ տարածված էր մեծահասակների մոտ ։ Մինչդեռ 15 տարեկանից ցածր պատանիների մոտ դեպքերի տոկոսը կազմում էր 338 % ։ Այլ պատկեր էր Ֆինլանդիայում (1966թ.), Կիպրոսում (1996թ.), Ղազայում (1997թ.), Չինաստանում (1998թ.) և Թայվանում (1998թ.), որտեղ վիրուսային մենինգիտը ավելի շատ տարածված էր երեխաների, մանուկների մոտ   ։
Հայսմավուրք (4692)
Ծանոթագրություններ
Կատեգորիա:Մատենադարանի ձեռագրեր
Վիրուսային մենինգիտ
Վաղ հետազոտություններ
Կա ենթադրություն, որ վիրուսային մենինգիտը կարող է հանգեցնել ողնաշարային զարկերակի բորբոքային վնասմանը ։
Մենինգիտի Հետազոտման Հիմնադրամը կատարում է հետազոտություն, որի նպատակը գենային տեխնոլոգիաների միջոցով մենինգիտի ախտորոշման արագությունը բարելավվելն է, ճշգրտությունը և մատչելիությունը երեխաների մոտ Մեծ Բրիտանիայում։ Հետազոտական խումբը զարգացնում է նոր մեթոդներ, որոնք օգտագործվելու են մենինգիտի ախտորոշման համար՝ հետազոտելով ՈՒՈՀ-ում հայտնված միկրոօրգանիզմների գենետիկ մատերիալը։ Նոր մեթոդը նախ և առաջ պետք է կիրառվի՝ օգտագործելով ՈւՈՀ-կի նմուշներ, որտեղ միկրոօրգանիզմը հայտնի է, այնուհետև կիրառվի՝ օգտագործելով ՈՒՈՀ-կի նմուշներ, որտեղ միկրոօրգանիզմը անհայտ է (գնահատվում է մոտ 40%) փորձելով բացահայտել պատճառը ։
Անտոֆագաստա դե լա Սիեռա (դեպարտամենտ)
Անտոֆագաստա դե լա Սիեռա (Departamento de Antofagasta de la Sierra), դեպարտամենտ Արգենտինայում, Կատամարկա պրովինցիայի կազմում։ Տարածքը՝ 28097 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 1436 մարդ՝ 2001 թվականի 1282-ի փոխարեն, որը կազմում է 12,0% աճ ։ Բնակչության խտությունը՝ 0,05 մարդ/կմ2։ Վարչական կենտրոնը Անտոֆագաստա դե լա Սիեռան է։
Աշխարհագրություն
Դեպարտամենտը գտնվում է Կատամարկա պրովինցիայի հյուսիսում։ Սահմանակից է՝
Չախմախլի (Ղազախի գավառ)
Չախմախլի, գյուղ Արևելյան Հայաստանում, Ելիզավետպոլի նահանգի Ղազախի գավառում։ Գտնվում է Ղազախ քաղաքից 10 կմ հարավ-արևմուտք, Կուր գետի Աղստև վտակի աջ ափին, Ղազախ-Իջևան ճանապարհի վրա։
Բնակչություն
1907 թվականին ուներ 116 բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Մոնտորիո ալ Վոմանո
Մոնտորիո ալ Վոմանո (Montorio al Vomano), կոմունա Իտալիայում։ Գտնվում է Աբրուցո մարզի Տերամո գավառում։
Բնակչությունը կազմում է 8032 մարդ, բնակչության խտություն՝ 152 մարդ/կմ²։ Զբաղեցնում է 53 կմ² մակերես։ Փոստային ինդեքս՝ 64046։ Հեռախոսային կոդ՝ 0861։
Արտաքին հղումներ
Կատեգորիա:Իտալիայի բնակավայրեր
Քաջի սիրտը (մուլտֆիլմ)
Քաջի սիրտը (Сердце храбреца), մուլտիպլիկացիոն ֆիլմ, որն ստեղծել են ռեժիսորներ Բորիս Դյոժկինն ու Գենադի Ֆիլիպովը` ըստ Դմիտրի Նադիշկինի «Յոթ վախեր»` ստեղծագործության, որն էլ գրվել է ըստ ուդեգեյյան ժողովրդական հեքիաթի մոտիվների։
Դյոժկինի և Ֆիլիպովի համատեղ վերջին աշխատանքը։ 1952 թվականին, Ֆիլիպովի մահվանից հետո, Դյոժկինն սկսել է մուլտֆիլմեր նկարել ինքնուրույն կամ էլ ուրիշ ռեժիսորների հետ։
Սյուժե
Տայգայում ապրում էին երկու եղբայրներ` Ինդիգան և Սալոմդիգան։ Մի օր եղնիկի որսի ժամանակ նրանք հանդիպում են վագրի, Ինդիգան փախչում է, իսկ Սալոմսիգային վագրը քշում է դեպի ապառաժոտ ժայռը։ Երբ Ինդիգան տուն է հասնում, տանը մայրը նրան ասում է. «Հայրդ քեզ սովորեցրել է` եղբորդ և ընկերներիդ երբեք նեղության մեջ չթողնես։ Նապաստակի սիրտ է քո սիրտը։ Գնա և եղբորդ գտիր, միայն քաջությամբ կփրկես նրան»։ Այդպես նա գնում է փնտրելու, չնայած, որ նա պայքարում էր իր վախի դեմ։ Նա հանդիպում է խոչընդոտների` ճահճի թագավոր Բոկոյին, քար մարդ Կակզամուին և կրակի գետին։ Հաղթահարելով բոլոր խոչընդոտները և իր վախը` Ինդիգան սպանում վագրին և փրկում իր եղբորը։ Երբ նրանք վերադառնում են տուն, մայրը Ինդիգային հանձնում է իր հոր նիզակը ասելով. «Դու արժանի ես այս նիզակին։ Հիմա քո սիրտը քաջի սիրտ է։
Վերաթողարկում
2001 թվականին մուլտֆիլմը վերականգնվել է և վերանհչյունավորվել է։ Նոր տարբերակում ամբողջովին փոխվել է ֆոնոգրաման, վերահնչյունավորմանը մասնակցել են ժամանակակից դերասաններ, լուսագրերում փոխվել են հնչյունային օպերատորի և հնչյունավորող դերասանների մասին տեղեկատվությունը։ Վերահնչյունավորումը ծայրահեղ վատ է ընդունվել ինչպես հեռուստադիտողների մեծ մասի, այնպես էլ` մասնագիտական համայնքի կողմից  ։ Պատկերի վերականգնման որակը ևս երբեմն քննադատության է արժանացել։
Մուլտֆիլմը բազմիցս վերաթողարկվել է մուլտֆիլմերի հավածաքուներում` VHS և DVD ձևաչափերով.
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Բորիս Դյոժկինի մուլտֆիլմեր Կատեգորիա:1951 մուլտֆիլմեր
Վիլիե լը Բուա
Բնակչությունը 2009 թվականի դրությամբ կազմում է 100 մարդ, բնակչության խտությունը` 19.38 մարդ/կմ²։ Բնակավայրը զբաղեցնում է 5.16 կմ² տարածք։
Աշխարհագրություն
Գտնվում է Փարիզ քաղաքից 170 կմ հարավ-արևելք, Շալոն ան Շամպայն քաղաքից` 115 կմ հարավ, Տրուա քաղաքից` 39 կմ հարավ։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 54 աշխատունակ (15-64 տարեկան) բնակիչ, որոնցից ակտիվ էին 37-ը, իսկ ոչ ակտիվները` 17։ Ակտիվության ցուցանիշը կազմում է 68,5 %։ 37 աշխատունակ մարդկանցից աշխատել է 33 անձ (18 տղամարդ և 15 կին)։ Գործազուրկ են եղել 4 անձ (0 տղամարդ և 4 կին)։ 17 անաշխատունակներից 7-ը եղել են աշակերտներ կամ ուսանողներ, 5-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հայրենիքի ձայն
Հայրենիքի ձայն, սփյուռքահայության հետ մշակութային կապի կոմիտեի շաբաթաթերթ։ Լույս է տեսել 1965 թվականից, Երևանում։ Խմբագիրներ՝ Վահագն Դավթյան, Կ. Վարդանյան, Լ. Զաքարյան (1973) թվականից, Սուսաննա Ղազարյան (2019-ից)։
«Հայրենիքի ձայն» թերթի գլխագիրը նպաստում Է հայրենիք-սփյուռք կապերի ընդլայնմանն ու ամրապնդմանը, սփյուռքահայ ընթերցողին հաղորդակից դարձնում Հայաստանի տնտեսական, գիտական և մշակութային նվաճումներին։ Լուսաբանում է սովետական պետության ներքին և արտաքին քաղաքականությունը, սովետական հանրապետությունների և սոցիալիստական մյուս երկրների հետ բարեկամությունն ու համագործակցությունը։
Նյութեր է տպագրում սփյուռքի հայկական գաղթավայրերի մշակութային, կրթական կյանքի, հայրենասիրական, առաջադիմական կազմակերպությունների ու գործիչների, հայապահպանության նրանց ջանք երի, հայրենիք այցելող արվեստագետների ելույթների, ցուցահանդեսների մասին։ «Հայրենիքի ձայն»-ի Էջերում հանդես են գալիս հանրապետության պետական, հասարակական գործիչներ, գիտնականներ, գրողներ, ինչպես նաե արտասահմանում ապրող հայ մտավորականներ (Վիլյամ Սարոյան, Վահե Վահյան, Նորայր Նուրիկյան, Վահե Հայկ, Զահրատ և ուրիշներ)։ Տարածվում Է ՀՍՍՀ-ում և արտասահմանյան շուրջ 50 երկրներում։
Տես նաև
Կատեգորիա:Հայաստանի շաբաթաթերթեր Կատեգորիա:Հայկական հասարակական պարբերականներ Կատեգորիա:Հայկական գրական պարբերականներ Կատեգորիա:Հայկական հայագիտական պարբերականներ Կատեգորիա:Հայկական ԽՍՀ շաբաթաթերթեր Կատեգորիա:Հայկական մշակութային պարբերականներ
Մոնտորո
Բնակչությունը կազմում է 19668 մարդ (2015), բնակչության խտությունը կազմում է 489,99 մարդ/կմ²։ Զբաղեցնում է 40,14 կմ² մակերես։ Փոստային ինդեքս՝ 83025, հեռախոսային կոդ՝ 0825։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Հայրիշխանություն
Հայրիշխանություն, նախնադարյան հասարակական հարաբերությունների առավել տարածված ձև, որին բնորոշ է տղամարդու առաջատար դերը տնտեսության, հասարակության մեջ և ընտանիքում։ Առաջացել է նախնադարյան համայնական հասարակարգի անկման շըրջանում։ Պայմանավորված էր արտադրողական ուժերի զգալի զարգացմամբ և աշխատանքի արտադրողականության բարձրացմամբ՝ բոլոր տնտեսաձևերում (հողագործություն, անասնապահություն, որսորդություն և ձկնորսություն), որոնց հետևանքով աճում էր ապրանքափոխանակությունը, և առաջանում մասնավոր սեփականություն։ Արտադրության գրեթե բոլոր բնագավառներում նսեմանում էր կնոջ դերը՝ աստիճանաբար սահմանափակվելով տնային աշխատանքով, և բարձրանում տղամարդու դերը։ Հայրիշխանությանը բնորոշ էին նաև սերունդը հոր գծով հաշվելը, տոհմի տնտ. միասնության քայքայումը, անցումը զուգամուսնությունից մենամուսնության, հայրատեղային ամուսնությունը և մեծ նահապետական ընտանիքների (գերդաստան) առաջացումը։ Հետագայում, կապված գույքային անհավասարության խորացման, նահապետական ստրկության առաջացման և հասարակության՝ դասակարգերի բաժանման հետ, Հայրիշխանությունն ավելի ամրապնդվեց։
Հայկական լեռնաշխարհում Հայրիշխանությունը ձևավորվել է Էնեոլիթի վերջում, վաղ բրոնզի դարի սկզբին (մեր թվարկությունից առաջ 4-րդ հազարամյակի վերջ, 3-րդի սկիզբ)։ Հասարակության պատմության մեջ Հայրիշխանության տեղի հարցը դարեր շարունակ բանավեճի առարկա է եղել։ Շատ տարածված էր մարդկային հասարակության նախասկզբնական նահապետականության վերաբերյալ տեսակետը, որին անտիկ ժամանակաշրջանում կողմնակից էին Պլատոնն ու Արիստոտելը։ Հիշյալ տեսակետը տիրապետող էր միջնադարում, 19-րդ դարում պաշտպանում էր Գ. Մենը։ 1860-1870-ական թվականներին, սկզբում Բախոֆենը, ապա՝ Լ. Մորգանը մերժեցին այն։
Տես նաև
Կատեգորիա:Տնտեսական համակարգեր Կատեգորիա:Տղամարդիկ Կատեգորիա:Հասարակագիտություն Կատեգորիա:Մարդաբանություն Կատեգորիա:Ազգագրություն Կատեգորիա:Ընտանիք Կատեգորիա:Ֆեմինիստական տերմիններ
Դանթեական առասպել
Դանթեական առասպել, Եղիշե Չարենցի պոեմը, որը գրվել է 1916 թվականին։
Սյուժեն և կառուցվածքը
Այս պոեմը Չարենցի վաղ շրջանի լավագույն գործերից է, լուրջ գեղարվեստական նվաճում, որ անմիջապես հայտնի է դարձնում նրա անունը։ Ունի կենսագրական հիմք. կամավորական ջոկատների կազմում պատերազմին մասնակցած 18-ամյա բանաստեղծի «անձնական» տպավորություններն են։ Պոեմի վերնագիրը պատահականորեն չի ընտրված։ Դանթեն 13-14-րդ դարերի իտալացի բանաստեղծ է։ Նա իր «Աստվածային կատակերգություն» պոեմի առաջին մասում նկարագրել է դժոխքը, ուր մեղավոր հոգիները ենթարկվում են բազմազան ու աներևակայելի տանջանքների։ Պատերազմի ճանապարհներին պատանի բանաստեղծի տեսած ու ապրած իրական սարսափները նրան հիշեցրել են Դանթեի «Դժոխքում» նկարագրվածը։ Այստեղ է ծնվել պոեմի խորագիրը, որ նաև Չարենցի գաղափարական ընդհանրացումն է պատերազմ կոչվող երևույթի վերաբերյալ։ Պոեմի սյուժեն հորինովի չէ. բանաստեղծը նկարագրել է այն, ինչ տեսել է մինչև բուն ռազմաճակատ անցած ճանապարհին՝ Կարսից մինչև Վան։ Դեպքերն ու իրադարձությունները զարգացող սյուժետային կապ չունեն իրար հետ. դրանք դեռևս հեռու թվացող պատերազմի հետքերն են, որոնց ստեպ-ստեպ հանդիպում են երիտասարդ կամավորները իրենց երթի ընթացքում։ Առաջինը «ճամփի մոտ ընկած» մի դիակ է, որը «փտել է արդեն անձրևների տակ», հետո՝ «կրկին մի քանի դիակ» և «արնոտ վերմակի տակ՝ չորացած փշրանքներ արնաներկ հացի», ոսկրացած ձեռքեր, «սրունքներ մերկ»՝ առանց մարմնի, լեռան կատարին մեռնող մի կին, որ մատների մեջ սեղմել է հացի փշրանքներ՝ «որպես գանձ անգին», խաղողի թփերի տակ՝ խեղդված ծերունու դիակ, մարմնի նեխած կտորտանք՝ ջրհորում լողացող, հրկիզված արտեր, այրված գյուղեր, մեռած քաղաք և այսպես շարունակ։ Սա պատերազմի դեմքն է, որ ներկայացնում է բանաստեղծը ողջ մերկությամբ՝ միտումնավոր խտացնելով «հակագեղագիտական» տպավորություն։  «Դանթեական առասպել»-ի կառուցվածքը ձևային աղերսներ ունի իտալացի բանաստեղծի հանրահայտ ստեղծագործությանը։ Պոեմի ութ գլուխները հիշեցնում են «Դժոխքի» պարունակները, որոնցից յուրաքանչյուրում զետեղված են հոգիները՝ ըստ կյանքում գործած «մեղքերի» և համապատասխան պատիժների։ Տարբերությունն այն է, որ հայ բանաստեղծի ներկայացրածը իրական դժոխք է, իսկ այնտեղ ցաքուցրիվ ընկած զոհերը անմեղ մարդիկ են, որոնցից ամեն մեկի ճակատագիրը յուրովի վերապրում է նա։Ինչպես Դանթեի «Աստվածային կատակերգությունը», Չարենցի պոեմը ևս գրված է տերցիններով, այսինքն՝ եռատող տներով, որոնք, զույգ-զույգ միանալով, կազմում են վեցատող։ Պոեմը նաև զինվորի օրագիր է, որտեղ օր առ օր գրի են առնված ոչ միայն արտաքին իրականությունից ստացած տպավորությունները, այլև դրանց տխուր անդրադարձը մարդկային ներաշխարհում։
Կերպարներ և գաղափար
Պոեմի կենտրոնական դեմքը զինվոր բանաստեղծն ինքն է, որ մեկ հանդես է գալիս եսի անհատական տեսանկյունից, մեկ արտահայտում է մենքի հավաքական հոգեբանությունը։ Մյուս հերոսների մասին պատմում է հեղինակն ինքը։ Նրանք անուն չունեն, քանի որ ներկայացնում են պատերազմի խառնարանն ընկած հայ զինվորի հավաքական տիպը։ Պոեմն սկսվում է երիտասարդ կամավորների տոնական տրամադրությամբ։ Տոնական այս տրամադրությունը տևում է երեք օր։ Պոեմի նախավերջին գլխում նկարագրվում է բուն կռիվը։ Պոեմի վերջում հնչում է պարզ ու որոշակի պատասխանը. «Մենք՝ զոհ, մենք՝ դահիճ՝ ուրիշ ձեռքերում»։ Հիասթափությունն ու հուսախաբությունը հասնում են գագաթնակետին։Դաժան իրականությունը ցրել է պատերազմի հետ կապված ամեն հույս ու հեռանկար, երիտասարդ կամավորների փրկարար առաքելության բոլոր պատրանքները։ Աշխարհավեր արհավիրքի իսկական դեմքը տեսած բանաստեղծն ապրելու բնական տենչով վերստին ապավինում է վաղեմի երազին՝ անիմաստ կյանքի պարապը լցնելու համար։
Արտաքին հղումներ
Կատեգորիա:Եղիշե Չարենցի պոեմներ
Niklas
Niklas (Niklas Holmgreen Fridh, )՝ դանիացի ռեփեր և երգերի հեղինակ ։ Ծնվել է Կոպենհագենում, բայց մինչև 13 տարեկան ապրում էր Շվեդիայում։ Հայտնի դարձավ «Ingen dikkedarer» երգի շնորհիվ 2010 թվականին և «Chiller, når du flexer» երգով՝ 2011 թվականին երգերի շնորհիվ, նրանք տեղադրվել են YouTube-ում ։ Niklas-ը կնքել է պայմանագիր ձայնագրող Sony Music ընկերության հետ, այնտեղ նա թողարկեց իր առաջին պաշտոնական սինգլը՝ «Ikke mer» mig (Niklas ***dig) :
Ծանոթագրություններ
Կատեգորիա:Դանիացի երգիչներ Կատեգորիա:Դանիացի երաժիշտներ
Վիլիե սու Պրալեն
Վիլիե սու Պրալեն (Villiers-sous-Praslin), համայնք Ֆրանսիայի Գրանդ Էստ մարզի Օբ գավառում ։
Աշխարհագրություն
Գտնվում է Փարիզ քաղաքից 170 կմ հարավ-արևելք, Շալոն ան Շամպայն քաղաքից` 100 կմ հարավ, Տրուա քաղաքից` 30 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 42 աշխատունակ (15-64 տարեկան) բնակիչ, որոնցից ակտիվ էին 33-ը, իսկ ոչ ակտիվները` 9։ Ակտիվության ցուցանիշը կազմում է 78,6 %։ 33 աշխատունակ մարդկանցից աշխատել է 29 անձ (14 տղամարդ և 15 կին)։ Գործազուրկ են եղել 4 անձ (3 տղամարդ և 1 կին)։ 9 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մանդարին
Մանդարին (ֆրանս.` mandarine, իսպան.` mandarin), սատապազգիների ընտանիքի (անգլ.՝Citrus) ցեղի մշտադալար բույս։ Ըստ որոշ հետազոտողների, մանդարինի բոլոր ձևերը պատկանում են մեկ տեսակի՝ սովորական մանդարինին (իսպ.՝C. reticulata), իսկ մյուսներն առանձնացնում են դրա մինչև 13 տեսակ։ Առավել տարածված է ճապոնական մանդարին (իսպ.՝C. unshiu), որը թույլ աճեցողությամբ, 2-3 մ բարձրության ծառ է։ Տերևները խոշոր են, օվալաձև, երբեմն՝ ծալքավոր, վերևի մակերեսը՝ մուգ կանաչ գույնի, թույլ զարգացած տերևակիցներով։ Ծաղիկները՝ երկսեռ, սպիտակ։ Ինքնափոշոտվող բույս է։ Պտուղները՝ տափակ-կլորավուն, կեղևը՝ կաշենման, հաստ, բաց նարնջագույն, հեշտությամբ անջատվում է պտղամսից, կազմված է առանձին բաժնյակներից (ճաղերից), որոնք պատված են շատ բարակ, սպիտակ, թելանման հավելվածքներով։ Հյութալի է, քաղցր, թթվաշ, հաճելի համով և բույրով։ Պարունակում է մինչև 12% շաքարներ, 0, 9-1, 0% կիարոնաթթու, 0, 45% պեկտինային նյութեր, ինչպես նաև հանքային նյութեր ու վիտամիններ։ Պտուղներն օգտագործվում են թարմ և վերամշակված վիճակում (հյութեր, մուրաբաներ)։
Աճում է արևադարձային և մերձարևադարձային այն շրջաններում, որտեղ ձմռանը ջերմաստիճանը -8 °C-ից ցածր չի լինում։ Բերք է տալիս տնկումից 3-4 տարի հետո։ Ապրում է 30-40 տարի։ Բազմանում է աչքապատվաստով, ինչպես նաև կտրոններով։ Որպես պատվաստակալ օգտագործվում է վայրի եռտերեային կիտրոնը (իսպ.՝C. trifoliata)։ Վեգետացիայի ընթացքում կարող է տալ 3-4 աճ։
Ան-24 ինքնաթիռի առևանգում դեպի Թուրքիա
Դեպի Թուրքիա ժամանող № 244 չվերթի Ան-24Բ ուղևորատար ինքնաթիռի զավթումն ու առևանգումը ԽՍՀՄ–ում ուղևորատար ինքնաթիռի առաջին հաջողված զավթումն ու առևանգումն էր և այն դեպի այլ երկիր ուղղորդելը, որը տեղի էր ունեցել 1970 թվականի հոկտեմբերի 15–ին։ Առաջին դեպքն էր, երբ ինքնաթիռի առևանգման ժամանակ սպանվել էր անձնակազմի անդամներից։
Մանդարին
Բուժիչ նշանակություն
Որպես դեղամիջոց օգտագործում են պտուղները, կեղևը՝ թարմ կամ չորացրած տեսքով։ Մանդարինը հարուստ է տարբեր վիտամիներով և արժեքավոր դիետիկ մթերք է։ Այն բարձրացնում է ախորժակը, կարգավորում է նյութափոխանակությունը և կազդուրում օրգանիզմը։ Մանդարինը նպաստում է աղեստամոքսային ուղու գալարակծկանքի թուլացմանը։ Դրա պտուղներն ունեն հակալնդախտային ազդեցություն։ Կեղևն օգտագործում են մարսողության, ախորժակի բարձրացման նպատակով։ Կոսմետիկայի մեջ մանդարինի հյութը, միջուկը և կեղևը գործածում են դիմակների և անուշաջրի մեջ։ Պտղի կեղևն կիրառում են բրոնխիտի, տրախեիտի, կապույտ հազի, սրտխառնոցի ժամանակ։ Դրանից պատրաստած եթերային յուղի շնչումը շատ օգտակար է գերլարվածության, վախի, անքնության ժամանակ ։
Ծանոթագրություններ
Կատեգորիա:Մրգեր Կատեգորիա:Բույսեր այբբենական կարգով Կատեգորիա:Պտղատու ծառեր Կատեգորիա:Ցիտրուսային մշակաբույսեր
Ան-24 ինքնաթիռի առևանգում դեպի Թուրքիա
Առևանգում
Ահաբեկիչները՝ 45 ամյա Պրանաս Բրազինսկասը և նրա որդին Ալգիրդաս Բրազինսկասը ձեռք են բերել «Բաթում — Սուխում» չվերթի տոմսեր և նստել են օդանավի առջևի մասում՝ օդաչուների խցիկի դռան առաջ։ Թռիչքից հինգ րոպե հետո՝  800 մետր բարձրության վրա, նրանք կանչել են բորտուղեկցորդուհի Նադեժդա Կուրչենկոյին, նրան են փոխանցել  ծրար՝ գրությամբ, պահանջել են այն փոխանցել անձնակազմի հրամանատարին։
Գրությունն իրենից ներկայացրել է տպագիր հաղորդագրություն․ ՀՐԱՄԱՆ № 9 1. Հրամայում են թռչել նշված երթուղով։ 2. Դադարեցնել ռադիոկապը։ 3. Հրամանը չկատարելու դեպքում՝ մահ։ (Ազատ Եվրոպա)Պ. Կ. Զ. Ց. Գեներալ (Կռիլով) Բորտուղեկցորդուհի Նադեժդա Կուրչենկոն վազել է դեպի խցիկ և հասցրել գոռալ․ «Հարձակում»։ Հանցագործները վազել են նրա հետևից։ «Ոչ ոք չկանգնի, — գոռացել է երիտասարդը։ — Հակառակ դեպքում կպայթեցնենք ինքնաթիռը»։ Նադյան փորձել է խանգարել հանցագործների մուտքը դեպի խցիկ․ «Այնտեղ չի կարելի»։ «Նրանք զինված են»,– սրանք եղել են Նադիայի վերջին խոսքերը։ Բորտուղեկցորդուհին տեղում սպանվել է երկու դիմահար կրակոցով։
Դրանից հետո Բրազինսկասները շարունակել են կրակել։ Նրանք 24 անգամ կրակել են, վիրավորել են անձնակազմի հրամանատարին, ղեկապետին և բորտմեխանիկին։
Խցիկի զավթումից հետո ավագ Բրազինսկասը մնացել է խցիկում և պահանջել է թռչել Թուրքիա, իսկ կրտսերն անցել է սրահ՝ վերահսկելու ուղևորներին։
Առևանգված Ան-24-ը վայրէջք է կատարել թուրքական Սինոպ քաղաքի օդանավակայանում ։
Բրազինսկասները
Ինքնաթիռի վայրէջքից հետո Բրազինսկասները ձերբակալվել են թուրքական իշխանությունների կողմից ։
Թուրքական իշխանությունները անձնակազմի վիրավոր անդամներին բուժօգնություն են ցույց տվել, ուղևորներին, անձնակազմի անդամներին, մահացած բորտուղեկցորդուհու մարմինն ու ինքնաթիռը (որը վերադարձնելուց հետո ենթարկվել է հիմնանորոգման) հետ են վերադարձրել ԽՍՀՄ, սակայն հրաժարվել են վերադարձնել Բրազինսկասներին՝ գործն ուղարկելով տեղի դատարան ։
ԱՄՆ-ը ակտիվ գործունեություն է ծավալել, որպեսզի թույլ չտա Բրազինսկասների հանձնումը Թուրքիայից ԽՍՀՄ, դրանում ակտիվորեն մասնակցել են ԱՄՆ-ի սենատոր Պերսին և ԱՄՆ ներկայացուցիչների պալատի անդամ Էդ Դրևինսկին ։
Հայր Բրազինսկասը դատապարտվել է 8, որդին՝ երկու տարվա ազատազրկման ։
Թուրքական բանտում երկու տարի ազատազրկումից հետո Բրազինսկասները համաներումով ազատ են արձակվել, բայց նրանց նկատմամբ կիրառվել է տնային կալանք։ Անկարայի ԱՄՆ դեսպանատան կողմից քաղաքական փախստականի կարգավիճակ ստանալու անհաջող փորձերից հետո հայր ու որդի Բրազինսկասները 1976 թվականին մեկնել են Վենեսուելա։ Երկու ամիս անց նրանք նստել են Կանադա մեկնող ինքնաթիռը, սակայն Նյու Յորքում միջանկյալ կանգառի ժամանակ, անօրինական կարգով մնացել են ԱՄՆ-ի տարածքում, որտեղ ձեբակալվել են միգրացիոն ծառայության կողմից։ Լիտվական սփյուռքի միջնորդությամբ Բրազինսկասներն իրավունք են ստացել բնակվելու ԱՄՆ–ում։
Իրադարձությունը միջազգային մեծ հնչեղություն է ստացել ։
Խորհրդային իշխանությունները դատապարտել են Միացյալ Նահանգներին՝ մարդասպաններին ապաստան տրամադրելու համար և պահանջել են նրանց արտահանձնել։ Մինչև Խորհրդային Միության փլուզումը խորհրդային իշխանությունները ճնշում են կիրառել Միացյալ Նահանգների վրա՝ ամերիկյան կողմին մեղադրելով «կեղծավորության» մեջ՝ ահաբեկիչներին ապաստարան տրամադրելու համար և ամերիկյան կողմին մատնանշել են «Ակիլլե Լուրոյի» առևանգման գործի հետազդեցությունը, երբ ամերիկյան իշխանությունները պահանջել են հանձնել  ահաբեկիչներին՝ Միացյալ Նահանգների տարածքում դատավարություն անցկացնելու նպատակով ։
2002 թվականին Ալգիրդաս Բրազինսկասը, ապրելով ԱՄՆ–ում Ալբերտ Վիկտոր Ոuայթ անունով, (Albert Victor White), դատապարտվել է իր հոր՝ Պրանասա Բրազինսկասի սպանության համար, որը հայտնի էր Ֆրենհ Ուայթ անունով (Frank White)՝ ընտանեկան վեճի ժամանակ ։
Ծանոթագրություններ
Կատեգորիա:Միջազգային ահաբեկչություն
Լյուզուար
Լյուզուար (Luzoir), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02445:
Բնակչություն
2010 թվականի տվյալներով՝ համայնքի բնակչությունը կազմում է 290 մարդ։
Արտաքին հղումններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Հալեպի համալսարան
2005-2006 թվականներին համալսարանն ունեցել է 61000 բակալավր շրջանավարտներ, 2400 ֆակուլտետային անդամներ։ Համալսարանն ունի 25 ֆակուլտետ և 10 միջանկյալ քոլեջներ։
Պատմություն
Հալեպի համալսարանը ստեղծվել է 1946 թվականին բացված Հալեպի ճարտարագիտական ֆակուլտետի և Սիրիական համալսարանի (այժմ՝ Դամասկոսի համալսարան) հիման վրա։ 1946 թվականին Սիրիայի և Լիբանանի ֆրանսիական մանդատի վերացումից հետո նոր անկախ Սիրիայում գործում էր միայն մեկ համալսարան։ 1958 թվականին Սիրիական կառավարությունն ընդունեց օրենք, որի համաձայն ստեղծվեց Հալեպի համալսարանը որպես երկրում երկրորդ համալսարան։ Նոր համալսարանը դռները բացեց 1960 թվականին։ Այն բաղկացած էր երկու ֆակուլտետներից (քաղաքացիական շինարարություն և գյուղատնտեսություն)։ Հաջորդ տասնամյակների ընթացքում համալսարանն արագորեն ընդլայնվեց, ձևավորվեցին ինժեներական, գիտության և գրականության բաժիններ, ինչպես նաև ուժեղ շեշտադրում դրվեց լեզուների վրա՝ դասընթացներ կազմակերպելով գերմաներեն, ռուսերեն, ֆրանսերեն և անգլերեն։
Համալսարանը համատեղ համագործակցային ծրագրեր ունի արաբական աշխարհի բազմաթիվ բարձրագույն կրթական հաստատությունների հետ, ինչպես նաև ԱՄՆ-ի, Արգենտինայի, Վենեսուելայի, Ավստրալիայի, Ճապոնիայի, Հնդկաստանի, Մալազիայի, Իրանի, Հայաստանի, Վրաստանի, Թուրքիայի, Ղազախստանի, Ռուսաստանի, Իսպանիայի, Միացյալ Թագավորության, Գերմանիայի, Ֆրանսիայի, Իտալիայի, Ավստրիայի, Նորվեգիայի, Լեհաստանի, Ուկրաինայի, Բելգիայի, Բոսնիա և Հերցեգովինայի, Հունգարիայի և Մոլդովայի հետ։
2008 թվականին Հալեպի համալսարանը նշել է իր ոսկե հոբելյանը։ 2013 թվականի հունվարի 15-ին Հալեպի համալսարանի ռմբակոծությունների ժամանակ զոհվել է 82 մարդ։ Պայթյունները տեղի են ունեցել Հալեպի համալսարանի դահլիճների և ճարտարապետության ֆակուլտետի միջև։ Նախնական մահացածների թիվը հասել է 52-ի, սակայն Հալեպի նահանգապետը հետագայում վերանայել է այդ թիվը ։
Արտաքին հղումներ
Կատեգորիա:Սիրիայի համալսարաններ Կատեգորիա:Կրթությունը Սիրիայում Կատեգորիա:1958 հիմնադրումներ
Տոմատի սոուս
Տոմատի սոուս (իտալ.` Salsa di pomodoro), հասունացած թարմ լոլիկի պտուղներից կամ տոմատի մածուկից, շաքարի, կերակրի աղի, համեմունքների, քացախաթթվի և կտրատած բանջարեղենների, խնձորի պյուրեի, ալյուրի, կիտրոնաթթվի բուսական յուղի ավելացմամբ կամ առանց դրանց եփված մթերք։
Տոմատի սոուսները կարող են ունենալ տարբեր աստիճանների կծվություն կամ լինել քաղցր։ Կծվությունը կարգավորվում է համեմունքների բաժնեմաս համարվող կծու կարմիր տաքդեղի, սև պղպեղի և սխտորի ավելացմամբ։
Լայնորեն օգտագործվում է որպես մակարոնային, ինչպես նաև մսային կամ բանջարային ուտեստների լցոն։ Սոուսների տեսականիները միմյանցից հիմնականում տարբերվում են համեմունքային կազմով։
Տոմատի սոուսի լցոնումը մակարոնեղենում առաջին անգամ նկարագրվել է հռոմեացի շեֆ խոհարար Ֆրանչեսկո Լեոնարդիի 1970 թվականին հրատրակած խոհարարական գրքում (L'Apicio moderno) :
Արտաքին հղումներ
Կատեգորիա:Տոմատ Կատեգորիա:Իտալական սոուսներ
Ազովի հիշողություն (Ֆաբերժեի ձու)
«Ազովի հիշողություն» (Память Азова), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1891 թվականին Ալեքսանդր III կայսեր պատվերով՝ կնոջ՝ կայսրուհի Մարիա Ֆեոդորովնայի համար։
Այսօր ոսկերչական ձուն պահպանվում և ցուցադրվում է Կրեմլի զինապալատում (Մոսկվա, Ռուսաստանի Դաշնություն) և համարվում է այն բացառիկ ձվերից, որոնք երբեք չեն լքել Ռուսաստանի սահմանները։
Դիզայն
«Ազովի հիշողություն» կայսերական ոսկերչական ձուն պատրաստած է մեկ ամբողջական արևաքարից։ «Ազովի հիշողությունը» ստեղծվել է Լյուդովիկոս XV ոճով։ Այն պատված է ռոկոկո ոճի ոսկե նուրբ գեղազարդերով՝ դրվագազարդված ադամանդներով և ոսկե ծաղիկներով։ Ոսկյա լայն եզրանաշխը՝ ձվի երկու հատվածների միացման տեղում, զարդարված է սուտակով և երկու ադամանդով։ Ձվի ներսի հատվածը պատված է կանաչ թավիշով ։
Անակնկալ
Ձվի անակնկալը դրա մեջ թաքցրած Ռուսական կայսերական նավատորմի «Ազովի հիշողություն» հածանավի մանրակերտն է։ Այն պատրաստված է կարմիր ու դեղին ոսկուց և պլատինից։ Որպես պատուհաններ օգտագործվել են մանր ադամանդներ։ Նավակը տեղադրված է տակդիրի վրա, որը պատրաստված է ծովակնից՝ ջրի տեսք ապահովելու նպատակով։ Նավախելին փորագրված է «Ազով» անվանումը։ Տակդիրն ունի ոսկե շրջանակ, որի ծայրին ագուցած է օղակ՝ ձվից հեշտությամբ նավակը դուրս հանելու նպատակով ։
Պատմություն
«Ազովի հիշողություն» ձուն պատրաստվել է գահաժառանգ Նիկոլայ II-ի և Մեծ Իշխան Գեորգի Ռոմանովի ճանապարհորդության հիշատակին, որը կատարվել է «Ազովի հիշողություն» հածանավով դեպի Հեռավոր Արևելք՝ 1890 թվականին։ Ճանապարհորդությունը տեղի է ունեցել ապագա արքայի ծնողների խորհրդով, որպեսզի նրանց մտահորիզոնը ընդլայնվեր, բացի դրանից, Գեորգի Ռոմանովի մոտ տուբերկուլոզ կար, իսկ երկարատև ճամփորդությունը էլ ավելի խորացրեց հիվանդությունը։ Ճապոնական Օցու քաղաքում միջադեպ գրանցվեց՝ մահափորձ Նիկոլայի հանդեպ, որի ժամանակ մի շարք վնասվածքներ ստացավ։
Արտաքին հղումներ
Կատեգորիա:1891 աշխատություններ Կատեգորիա:Ռուսաստանի պատմություն Կատեգորիա:Ոսկերչություն Կատեգորիա:Ֆաբերժե
Հյուսիսային Եվրոպայի երկրների կանանց համալսարան
Հյուսիսային Եվրոպայի երկրների կանանց համալսարան (NWU, Stiftelsen Kvinneuniversitetet i Norden), հետազոտական համալսարան Նորվեգիայում, որտեղ այն գրանցված է որպես հիմնադրամ։ Այն զբաղվում է «ֆեմինիստական արժեքների և ֆեմինիստական մանկավարժության վրա հիմնված կանանց և կանանց մասին հետազոտություններով, ուսուցմամբ և տեղեկատվությամբ՝ շեշտը դնելով Հյուսիսային և միջազգային հեռանկարների վրա» ։ Խորհրդարանի նախկին պատգամավոր Բերիթ Օսի և այլ անձանց նախաձեռնությամբ 2011 թվականին ստեղծված «NWU»-ն ամբողջությամբ ֆինանսավորվում է կրթության և հետազոտությունների նախարարության ու երեխաների հավասարության և սոցիալական ինտեգրման նախարարության կողմից և տեղակայված է Նորվեգիայի պետական համալսարանի 24 քոլեջներից մեկում։ Այն երկու նախարարությունների նախնական ֆինանսավորմամբ ստացել է 1 միլիոն նորվեգական կրոն (դրամ), իսկ 2012 թվականին՝ կրթության և հետազոտության նախարարությունից ևս 2 միլիոն նորվեգական կրոն, և ֆինանսավորում է ստանում Նորվեգիայի պետական բյուջեից ։ Համալսարանի ստեղծմանն աջակցել է Գիտական հետազոտությունների և բարձրագույն կրթության նախարար Թորո Աասլանդը, ինչպես նաև իրավաբանության պրոֆեսոր Հենինգ Յախելյան ու իրավաբան, լեյբորիստական քաղաքական գործիչ Ինգյալդ Օրբեք Սորհեյմը, որոնք նույնպես մասնակցել են այդ գործընթացին ։
Համալսարանի սկզբնաղբյուրները թվագրվում են 1983 թվականին, երբ Բերիթ Օսը կարևոր դեր է խաղացել Նորվեգիայում կանանց առաջին համալսարանի (Stiftelsen Kvinneuniversitetet) ստեղծման գործում։
Այն ժամանակվա Նեսնայի համալսարանական քոլեջի վարչությունը վավերացրել է 2010 թվականի՝ Հյուսիսային Եվրոպայի երկրների կանանց համալսարանի տեղակայման մասին համաձայնագիրը ։ Հիմնադրամը ստեղծվել է 2011 թվականի հունվարի 11-ին Օսլոյի համալսարանի իրավագիտության ֆակուլտետում։ Որպես համալսարան՝ այն պաշտոնապես ճանաչված չէ «NOKUT» ընկերության կողմից, սակայն ունի Կրթության և գիտական հետազոտությունների նախարարության թույլատվությունն այս անվամբ օգտագործման համար (որը պահպանվում է Նորվեգիայի օրենքով) ։ Կազմակերպության խորհուրդն ստեղծվել է 2011 թվականի հոկտեմբերի 15-ին Դանիայի, Ֆինլանդիայի, Իսլանդիայի, Լիտվայի, Նորվեգիայի և Շվեդիայի ներկայացուցիչների մասնակցությամբ։ Հոկտեմբերի 29-ին կազմակերպությունը գործարկվել է Շվեդիայում՝ սեմինարի ընթացքում, «Arbetarnas bildningsförbund»-ի հետ համագործակցության արդյունքում։ Նախկին շվեդ պատգամավոր և Եվրախորհրդարանի պատգամավոր Մայ Բրիթ Թեորինն ընտրվել է կանանց նկատմամբ բռնության դեմ պայքարի կոմիտեի նախագահ  ։ Նեսնայի համալսարանական քոլեջը 2016 թվականին միացվել է Հյուսիսային Եվրոպայի երկրների կանանց համալսարանին ։
Համալսարանի վարչությունը գտնվում է Նեսնայի համալսարանական քոլեջի վարչական շենքում (Gammelbygget) :
Այն հիմնված է Բերիթ Օսի Ռագնհիլդ Քեսեթ Հաարսթադի և ուրիշ ինը կանանց կողմից հիմնադրված կանանց առաջին համալսարանի՝ 1983 թվականին ընդունված համակուսակցական նախաձեռնության որոշման վրա։